Կարեն – Մինչդեռ այսօր հասարակական կարծիքը դասական բանաստեղծի, դասական դերասանի, դասական երաժշտի նկատմամբ փոխվում է, և փոխվում է արհեստականորեն, պարտադրաբար: Փոխվում է հիմնականում ԶԼՄ-ների միջոցով. երբ մարդը օրական 24 ժամ հեռուստացույցով լսում է կոնկրետ Իքս անձնավորության պրոպագանդա, երբ բոլոր ԶԼՄ-ներից պոպուլիզմի հոտ է գալիս, երբ անընդհատ խոսվում է ինչ-որ մեկի ներքնազգեստի մասին, երբ տեսախցիկը մտնում է մարդկանց ննջարանները և սկսում է ամենաինտիմն ուսումնասիրել, բնական է, որ հերոսի ընտրությունն էլ համապատասխան է լինում: Ստացվում է, որ արվեստը քաղաքականությունից անկախ չի լինում, իսկ մեր քաղաքականությունը որոշել է, որ մեր արվեստը պետք է հայտնվի սանդղակի ամենացածր աստիճանին: